जंगीपुर आ बिलारी विधानसभा सीट पर उपचुनाव के एलान
April 22, 2016
उत्तर प्रदेश के दू गो सपा विधायकन के असमय मौत का चलते खाली पड़ल सीटन पर उपचुनाव के अधिसूचना आजु जारी हो गइल आ एकरा साथही गाजीपुर आ मुरादाबाद जिला में अचार संहिता लागू हो गइल बा.
गाजीपुर के जंगीपुर विधानसभा सीट राज्य के पंचायतीराज मंत्री कैलाश यादव के निधन का चलते खाली पड़ल बा जबकि मुरादाबाद के बिलारी सीट से विधायक मो. इरफान के सड़क हादसा में भइल मौत का चलते.
एह दुनू सीट ला 29 अप्रैल ले परचा दाखिल कइल जा सकेला. 30 तारीख के परचन के जाँच होखी आ ओकरा बाद अगर जरुरत पड़ल त 16 मई के वोच करावल जाई. 19 मई के वोट के गिनती होखी आ ओही दिने परिणामो आ जाए के उमेद बा.
बसपा का तरफ से पहिलही एलान हो गइल बा कि साल 2017 में होखे वाला विधानसभा चुनाव से पहिले कवनो उपचुनाव बसपा ना लड़ी.
bho_Deva lim_Latn bho_Deva bho_Deva bho_Deva bho_Deva